
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 966 


26 Ιουλίου 2002 


ΑΠΟΦΑΣΕΙ Σ 

Αριθ. 17884/Ζ/2629 

Όροι αμοιβής και εργασίας των με σχέση εργασίας Ιδιω¬ 
τικού Δικαίου Δημοσιογράφωνπου υπηρετούν στο Δη¬ 
μόσιο, ΝΠΔΔ και Ο.Τ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ - ΓΕΩΡΓΙΑΣ - ΔΙΚΑΙΟΣΥΝΗΣ - 

ΠΟΛΙΤΙΣΜΟΥ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ - ΕΜΠΟΡΙΚΗΣ ΝΑΥΤΙΛΙΑΣ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ - 
ΜΑΚΕΔΟΝΙΑΣ - ΘΡΑΚΗΣ - ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 19παρ.2τουΝ. 1876/1990 
«Ελεύθερες συλλογικές διαπραγματεύσεις και άλλες δια¬ 
τάξεις» (ΦΕΚ27/Α/90). 

2. Τις διατάξεις του άρθρου 29Α του Ν. 1558/1985, το 
οποίο προστέθηκε με το άρθρο 27του Ν. 2081/1992 (ΦΕΚ 
154/Α/1992) και τροποποιήθηκε με το άρθρο 1 παρ. 2α 
του Ν. 2469/97, (ΦΕΚ38/Α/97). 

3. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων κ.λπ.», όπως συμπληρώθηκαν με το άρ¬ 
θρο 8του Ν. 2129/93. 

4. Τις διατάξεις του άρθρου 6 του Ν. 1264/1982, όπως 
συμπληρώθηκε με τις διατάξεις του άρθρου 8 του Ν. 
1915/1990, σε συνδυασμό με την ιδιωτική συμφωνία της 
6.2.1996 μεταξύ Ε.Ι.Η.Ε.Α. και Ε.Σ.Η.Ε.Α. 

5. Την 11473/30.5.2002 απόφαση κήρυξης υποχρεωτι¬ 
κής της από 10.4.2002 Συλλογικής Σύμβασης Εργασίας 
(ΦΕΚ 703/Β/10.6.2002). 

6. Το γεγονός ότι από τις διατάξεις της απόφασης αυ¬ 
τής προκαλείται επιπλέον ετήσια δαπάνη, που ανέρχεται 
στο ποσό των διακοσίων είκοσι χιλιάδων πεντακοσίων 
(220.500) ΕΥΡΩ, η οποία θα αντιμετωπισθεί από τα περι¬ 
θώρια των πιστώσεων του προϋπολογισμού κάθε φορέα 


του Δημοσίου, Ν.Π.Δ.Δ. και Ο.Τ.Α., κατά το μέρος που 
τους αναλογεί και από τις εγγεγραμμένες πιστώσεις του 
Υπουργείου Τύπου και ΜΜΕ. 

7. Το γεγονός ότι, συντρέχει περίπτωση αδυναμίας υπο¬ 
γραφής Συλλογικής Σύμβασης Εργασίας για το παρακά¬ 
τω προσωπικό. 

8. Την 1100383/1330/Α0006/31.10.2001 (ΦΕΚ. 1485/Β/ 
31.10.2001) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» αποφασίζουμε: 

1. Ορίζουμε ότι, οι προβλεπόμενοι μηνιαίοι βασικοί μι¬ 
σθοί, (εσωτερικοί), που αναφέρονται στην από 10.4.2002 
Συλλογική Σύμβαση Εργασίας «Σχετική με τους όρους 
αμοιβής και εργασίας των Συντακτών - Μελών της Ένω¬ 
σης Συντακτών Ημερησίων Εφημερίδων Αθηνών, που 
απασχολούνται σε εφημερίδες - μέλη της Ένωσης Ιδιο¬ 
κτητών Ημερησίων Εφημερίδων Αθηνών», ισχύουν από 
1.1.2002 έως 31.12.2002, και για τους δημοσιογράφους 
με σχέση εργασίας Ιδιωτικού Δικαίου που υπηρετούν στο 
Δημόσιο, Ν.Π.Δ.Δ. και Ο.Τ.Α. 

2. Ως υπηρεσία για την εξέλιξη των ανωτέρω μισθωτών 
στους βασικούς μισθούς υπολογίζεται: 

α) Η υπηρεσία ως δημοσιογράφων που προσφέρθηκε 
στο Δημόσιο, ΝΠΔΔ και Ο.Τ.Α. 

β) Η προϋπηρεσία ομοίως ως δημοσιογράφων σε οποι- 
οδήποτε άλλο εργοδότη. 

Προσκομιζόμενες υπηρεσίες και προϋπηρεσίες ως 
ανωτέρω, πέραν από τη βεβαίωση των εργοδοτών, πρέπει 
να συνοδεύονται και με βεβαίωση οικείων ασφαλιστικών 
ταμείων με την οποία θα αποδεικνύεται η ασφαλιστική κά¬ 
λυψη αυτών. 

3. Χορηγούνταιτα κάτωθι επιδόματα υπολογιζόμενα επί 
των ανωτέρω βασικών μισθών: 

α) Επίδομα συζύγου, (γάμου), σεποσοστό 10%, που χο¬ 
ρηγείται υφιστάμενου του γάμου, και, σε περίπτωση διά¬ 
ζευξης ή διάστασης ή χηρείας, εφόσον ο μισθωτός έχει 
την επιμέλεια τωντέκνων και συγκατοικεί με αυτά, για όσο 
χρόνο δικαιολογείται η καταβολή επιδόματος τέκνων. 

Στην περίπτωση που και οι δύο σύζυγοι είναι υπάλληλοι 
ή μισθωτοίτου Δημοσίου, των Ν.Π.Δ.Δ. και των Ο.Τ.Α., το 
ανωτέρω επίδομα καταβάλλεται, έως 30.6.2002, στον 
έναν από αυτούς, κατ’ επιλογή τους, με κοινή υπεύθυνη 
δήλωση του Ν. 1599/1986, που υποβάλλεται στους εκκα- 

θαριστές αποδοχών και των δύο συζύγων. Από 1.7.2002, 
το επίδομα συζύγου (γάμου) χορηγείται και στους δύο 
συζύγους - υπαλλήλους. 

β) Επίδομα τέκνων, σε ποσοστό 5% για κάθε τέκνο ανε¬ 
ξαρτήτως αριθμού και μέχρι συμπληρώσεως του 18ου 
έτουςτης ηλικίας τους ή του 19ου έτους, εφόσον φοιτούν 
στη Μέση Εκπαίδευση. 

Σε περίπτωση που τα τέκνα φοιτούν σε ανώτερες ή ανώ¬ 
τατες σχολές, καθώς και σε Ινστιτούτα Επαγγελματικής 
Κατάρτισης, (Ι.Ε.Κ.), το επίδομα αυτό παρέχεται και κατά 
το χρόνο φοίτησής τους, όπως αυτός προβλέπεται από 
τον οργανισμό κάθε σχολής και πάντως όχι πέραν από τη 
συμπλήρωση του 24ου έτους της ηλικίας τους. 

Για παιδιά που έχουν αναπηρία (σωματική ή πνευματι¬ 
κή) για άσκηση βιοποριστικού επαγγέλματος και σε πο¬ 
σοστό 50% και άνω, το εν λόγω επίδομα χορηγείται χωρίς 
κανένα περιορισμό του ορίου της ηλικίας τους. 

γ) Επίδομα πολυετούς υπηρεσίας σε ποσοστό 5% για 
κάθε πενταετία συνεχούς παραμονής στον αυτό εργοδό¬ 
τη και μέχρι συμπληρώσεως τριών (3) πενταετιών. 

δ) Ειδικό επίδομα, σε ποσοστό 20% σε όσους εκτελούν 
καθήκοντα προϊσταμένου Δ/νσεων, Τμημάτων και Γρα- 
φείωνΤύπου φορέων του Δημοσίου, Ν.Π.Δ.Δ. καιΟ.Τ.Α., 
εκτός των Γ ραφείων Τύπου Εξωτερικού του Υπουργείου 
Τύπου και ΜΜΕ. 

4. Παρακρατείται μηνιαία συνδρομή των δημοσιογρά¬ 
φων - μελών της Ε.Σ.Η.Ε.Α., σε ποσοστό 1 % επί του κα¬ 
θαρού ποσού των πόσης φύσεως καταβαλλόμενων απο¬ 
δοχών και μέχρι του ανωτάτου βασικού μισθού εξωτερι¬ 
κού συντάκτη. 

Η παρακράτηση της συνδρομής γίνεται επί των αποδο¬ 
χών δώδεκα (12) μηνών και δεν υπολογίζεται επί των επι¬ 
δομάτων εορτών και αδείας. 

Το ανωτέρω ποσό θα αποδίδεται στην Ε.Σ.Η.Ε.Α. εντός 
του επόμενου από την παρακράτηση του μήνα. Γ ια την 


παρακράτηση της συνδρομής απαιτείται η κατάθεση έγ- 
γραφής δήλωσης του εργαζομένου, στον εκκαθαριστή 
αποδοχών, η οποία ανακαλείται ελεύθερα. 

5. Η ισχύς της απόφασης αυτής αρχίζει από 1η Ιανουά¬ 
ριου 2002 καταργούμενης από την ίδια ημερομηνία της 
23232/Ζ/3434/22.10.2001 (ΦΕΚ1452/Β/22.10.2001) κοινής 
υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2002 

οι ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚΟΣ ΧΡΙΣΤΟΔΟΥΛΑΚΗΣ 

ΓΕΩΡΓΙΟΣ ΦΛΩΡΙΔΗΣ 

ΕΞΩΤΕΡΙΚΩΝ 

ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΠΑΠΑΝΔΡΕΟΥ 

ΓΙΑΝΝΟΣ ΠΑΠΑΝΤΩΝΙΟΥ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΝΑΠΤΥΞΗΣ 

ΚΩΝ/ΝΟΣ ΣΚΑΝΔΑΛΙΔΗΣ 

ΑΠ. - ΑΟ. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΒΑΣΩ ΠΑΠΑΝΔΡΕΟΥ 

ΠΕΤΡΟΣ ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΡΕΠΠΑΣ 

ΚΩΝ/ΝΟΣ ΣΤΕΦΑΝΗΣ 

ΓΕΩΡΓΙΑΣ 

ΔΙΚΑΙΟΣΥΝΗΣ 

ΓΕΩΡΓΙΟΣ ΔΡΥΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΠΟΛΙΤΙΣΜΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΧΡΙΣΤΟΣ ΒΕΡΕΛΗΣ 

ΔΗΜΟΣΙΑΣ ΤΑΞΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΜΙΧΑΛΗΣ ΧΡΥΣΟΧΟΪΔΗΣ 

ΓΕΩΡΓΙΟΣ ΑΝΩΜΕΡΙΤΗΣ 

ΤΎΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ ΜΑΚΕΔΟΝΙΑΣ - ΘΡΑΚΗΣ 

ΧΡΗΣΤΟΣ ΠΡΩΤΟΠΑΠΑΣ 

ΓΕΩΡΓΙΟΣ ΠΑΣΧΑΛΙΔΗΣ 


ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




